Diari Oficial de la Generalitat Valenciana


Sumari del DOGV 5081, del 30-08-2005 (2005/9264)

ORDE de 14 de juny de 2005, de la Conselleria de Cultura, Educació i Esport, per la qual s'acorda l'extinció de l'autorització dels centres docents privats que s'indiquen en l'annex, per cessament d'activitats docents o per no haver-les iniciat mai.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9264


Data del document
:   14-06-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Alacant
    * Gandia
    * centre d'ensenyament
    * ensenyament privat

ORDE de 14 de juny de 2005, de la Conselleria de Cultura, Educació i Esport, per la qual s'acorda l'extinció de l'autorització dels centres docents privats que s'indiquen en l'annex, per cessament d'activitats docents o per no haver-les iniciat mai. [2005/9264]
  
Els expedients en els quals es proposa l'extinció de l'autorització dels centres docents privats que s'indiquen en l'annex, per cessament d'activitats docents o per no haver-les iniciat mai, han sigut incoats d'ofici per la Direcció General d'Ensenyament.
  
Els expedients han sigut tramitats per la Direcció Territorial de Cultura, Educació i Esport corresponent, s'hi ha unit la documentació exigida i hi consten els informes corresponents de la Inspecció Educativa.
  
Segons els informes de la Inspecció Educativa els centres han deixat d'impartir els ensenyaments per als quals estaven autoritzats o mai els han impartit.
  
S'ha concedit als interessats un termini d'audiència en compliment de l'article 16.1 del Reial Decret 332/1992, o de l'article 14.4 del Reial Decret 321/1994.
  
El cessament d'activitats docents dels centres no comporta cap greu perjuí per a l'interés públic.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 321/1994, de 25 de febrer, sobre autorització a centres docents privats per a impartir ensenyaments artístics (BOE de 06.04.94) i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitàries.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià.
  
ORDENE
  
Únic
  
L'extinció de les autoritzacions dels centres docents privats que s'indiquen en l'annex, per cessament d'activitats docents o per no haver-les iniciat mai, conformement als informes emesos.
  
De conformitat amb el que disposa l'article 8.1 del Reial Decret 332/1992, la present orde produirà efectes a partir del curs escolar 2005/2006.
  
Disposició addicional única
  
Les dites extincions donaran lloc a les corresponents inscripcions de baixa en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 14 de juny de 2005
  
El conseller de Cultura, Educació i Esport
  
ALEJANDRO FONT DE MORA TURÓN
  
ANNEX
  
Centre: CENTRE ELEMENTAL DE DANSA ?ORFEO-
  
Domicili: C/ Garbinet, 84
  
Localitat: Alacant
  
Província: Alacant
  
Titular: Raquel Tapia Saiz
  
Codi: 08329699
  
Ensenyaments autoritzats: Grau Elemental de Dansa
  
Ensenyaments per als quals s'extingix l'autorització: Grau Elemantal de Dansa
  
Centre: CENTRE PRIVAT DE FORMACIÓ PROFESSIONAL ESPECÍFICA ?PELUQUERÍA Y ESTÉTICA MACALI-
  
Domicili: C/ Tucuman, 20
  
Localitat: Alacant
  
Província: Alacant
  
Titular: Macali Asociados, SL.
  
Codi: 65745701
  
Ensenyaments autoritzats: Cicles Formatius de Grau Mitjà: Perruqueria, amb 4 grups i Estètica Personal Decorativa, amb 2 grups.
  
Ensenyaments per als quals s'extingix l'autorització: Cicles Formatius de Grau Mitjà: Perruqueria, amb 4 grups i Estètica Personal Decorativa, amb 2 grups.
  
Centre: CENTRE PRIVAT DE FORMACIÓ PROFESSIONAL ESPECÍFICA ?FUNDESEM-
  
Domicili: C/ Deportistas Hermanos Torres, s/n
  
Localitat: Alacant
  
Província: Alacant
  
Titular: Fundación para el Desarrollo de la Formación y Gestión Empresarial
  
Codi: 72397205
  
Ensenyaments autoritzats: Cicles Formatius de Grau Superior: Gestió Comercial i Màrqueting, amb 1 grup i Administració i Finances, amb 2 grups.
  
Ensenyaments per als quals s'extingix l'autorització: Cicles Formatius de Grau Superior: Gestió Comercial i Màrqueting, amb 1 grup i Administració i Finances, amb 2 grups.
  
Centre: CENTRE PRIVAT DE PÀRVULS I PRIMÀRIA ?JESÚS OBRERO-
  
Domicili: C/ Santa Ana, 12
  
Localitat: Gandia
  
Província: València
  
Titular: Parroquia Santa Ana Nazaret de Gandia
  
Codi: 68070160
  
Ensenyaments autoritzats: Educació Preescolar (Pàrvuls) i Educació Primària.
  
Ensenyaments per als quals s'extingix l'autorització: Educació Preescolar (Pàrvuls) i Educació Primària.